Grænlendingar vilja auka losun
Grænlendingar vilja fá að losa fjórtánfalt meira af  gróðurhúsalofttegundum en þeir gera nú. Kuupik Kleist, nýkjörinn formaður landsstjórnar Grænlands, hótar að samþykkja ekki nýjan loftsslagssáttmála í Kaupmannahöfn í desember fái Grænland ekki að auka losun gróðurhúsalofttegunda.
Í frétt Politiken segir að þrátt fyrir að Grænland sé meðal þeirra landa sem finna mest fyrir loftslagsbreytingum, eins og bráðnandi jöklar og minnkandi hafís eru til vitnis um, vilji Grænlendingar fá leyfi til að auka losun gróðurhúsalofttegunda fjórtánfalt.
Kuupik Kleist segir að ef menn hugsi sér að styrkja efnahagslífið og að losna undan því að þiggja styrki frá Danmörku sé nauðsynlegt fyrir Grænland að vaxa efnahagslega.
Grænlendingar losuðu um 650 þúsund tonn af CO2 árið 2007.  Losunin gæti vaxið í allt að 10 milljón tonn á ári ef draumar sjálfsstjórnarinnar um iðnaðaruppbyggingu rætast. Meðal annars hefur verið samið við bandaríska álrisann Alcoa sem vill byggja stórt álver á Grænlandi.
"Menn vilja ekki að við lifum af hefðbundnum atvinnugreinum, og menn vilja ekki að við þróum nýjar. Hvað eigum við þá að gera," spurði Kleist. "Er það vegna þess að menn vilja byggja upp einhvers konar efnahagsástand þar sem við verðum áfram háð háum styrkjum frá Danmörku?"
Á morgun mun Kleist eiga fund með Connie Hedgaard, umhverfisráðherra Danmerkur. Hún hefur sagt að kröfur Grænlendinga séu fullkomlega óraunhæfar. Losun 10 milljón tonna af CO2 á ári þýddi að losunin yrði meira en 170 tonn á hvern íbúa landsins. Þar með yrði Grænland eitt af þeim löndum sem mengaði mest á heimsvísu.
Grænlendingar samþykktu að fara að Kyoto-sáttmálanum frá 1997. Þeir eru þó enn langt frá að ná því marki að draga úr losun um 8% til ársins 2012 miðað við losunina á árinu 1990. Því er talið að Grænlendingum muni reynast erfitt að fara fram á auknar losunarheimildir, að sögn Politiken
Grænlendingar vilja fá að losa fjórtánfalt meira af  gróðurhúsalofttegundum en þeir gera nú.
Kuupik Kleist, nýkjörinn formaður landsstjórnar Grænlands, hótar að samþykkja ekki nýjan loftsslagssáttmála í Kaupmannahöfn í desember fái Grænland ekki að auka losun gróðurhúsalofttegunda.
Þrátt fyrir að Grænland sé meðal þeirra landa sem finna mest fyrir loftslagsbreytingum, eins og bráðnandi jöklar og minnkandi hafís eru til vitnis um, vilji Grænlendingar fá leyfi til að auka losun gróðurhúsalofttegunda fjórtánfalt.
Grænlendingar losuðu um 650 þúsund tonn af CO2 árið 2007.
Losunin gæti vaxið í allt að 10 milljón tonn á ári ef draumar sjálfsstjórnarinnar um iðnaðaruppbyggingu rætast.
Á morgun mun Kleist eiga fund með Connie Hedgaard, umhverfisráðherra Danmerkur.
Hún hefur sagt að kröfur Grænlendinga séu fullkomlega óraunhæfar.